Publication: Magyar Közlöny
Issue: MK-2002-2 (Year: 2002, Number: 2)
Era: 1990-2004
Section: [Melléklet a 16/1994. (VII. 8.) MKM rendelethez]
Paragraph Index: 370

6. feladatcsoport Részt vesz a gazdálkodási és háztartásvezetési feladatok ellátásában A gyermek- és ifjúsági felügyelõ legyen képes — mindennapi tevékenységét az intézmény gazdálkodási lehetõségeinek ismeretében szervezni és végezni, — a gondozott gyermekek számára olyan praktikus, háztartásvezetési ismereteket nyújtani, amelyekkel az önálló életkezdést, életvezetést segítheti elõ, — munkavégzésében mintául szolgálni a meglévõ eszközök rendeltetésszerû használatában, állagmegóvásában, — ismeretek nyújtására az ésszerû takarékosságról, az anyagok célszerû és hasznos újrafelhasználásáról, — az átadott pénzeszközök felhasználásának megtervezésére, a felhasználás során a pénzügyi szabályok betartására, a megfelelõ dokumentálásra, — háztartási feladatok szervezésére, — a közegészségügyi elõírások betartására, — az életkor szükségleteinek megfelelõ étrend összeállítására, elkészítésére, — étkezési szokások alakítására, — az otthon környezetének alakítására (takarítás, ápolás), — a mosási és egyszerûbb javítási (varrás), díszítési mûveletek elvégzésére, — az élelmiszerek egészségügyi elõírásoknak megfelelõ tárolására, — a tisztítószerek, fertõtlenítõszerek, gyógyszerek elõírásoknak megfelelõ tárolására, elzárására, — a balesetek megelõzése érdekében háztartási gépeket elõírás szerint használni, kezeltetni (pl. vasaló, kenyérpirító, mosógép stb.) és erre a gondozottakat megtanítani, — a munka-, tûz- és balesetmegelõzõ elõírásokra vonatkozó szabályokat betartani és betartatni. 2002/2. szám

Source: https://magyarkozlony.hu/hivatalos-lapok/abc728757ffdbde288c638577cc05af02b933c23/dokumentumok/611c9a3bf16d2d0e492c1f1a44235b04174e190c/letoltes